ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯৯ কোটি ১২ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.১৫ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৪ হাজার ৬২৩
দেশে সুস্পষ্টভাবে করোনায় আক্রান্তের সংখ্যা ১ লক্ষ ৭৮ হাজার ৯৮, যা গত ২২৯ দিনে সর্বনিম্ন
সাপ্তাহিক-ভিত্তিতে আক্রান্তের হার ১.৩৪ শতাংশ, যা গত ১১৭ দিন ৩ শতাংশের নীচে
নয়াদিল্লি, ২০ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৪১ লক্ষ ৩৬ হাজার ১৪২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৯৯ কোটি ১২ লক্ষ ৮২ হাজার ২৮৩।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৬,১০১
৯০,৯৮,৭১৫
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৬২,৬৮৩
১,৫৫,৮১,৭২০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৯,৭৩,০৫,৭২০
১১,৫৭,২৯,৭৭১
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৬,৮৮,২২,৭৩১
৮,৭৬,৭৩,২১৭
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,৬২,৭৭,৩৯৬
৬,২০,৫৪,২২৯
|
|
মোট
|
|
|
|
৯৯,১২,৮২,২৮৩
দেশে গত ২৪ ঘণ্টায় সুস্থ হয়েছেন ১৯ হাজার ৪৪৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৪ লক্ষ ৭৮ হাজার ২৪৭।
জাতীয় স্তরে সুস্থতার হার বর্তমানে ৯৮.১৫ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১১৫ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১৪ হাজার ৬২৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষের নীচে নেমে ১ লক্ষ ৭৮ হাজার ৯৮, যা গত ২২৯ দিনে সর্বনিম্ন এবং মোট আক্রান্তের ০.৫২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৩ লক্ষ ২৩ হাজার ৭০২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৫৯ কোটি ৪৪ লক্ষ ২৯ হাজার ৮৯০টি।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৩৪ শতাংশ, যা গত ১১৭ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.১০ শতাংশ। দৈনিক-ভিত্তিতে আক্রান্তের হার গত ৫১ দিন ৩ শতাংশের নীচে রয়েছে এবং গত ১৩৪ দিন ৫ শতাংশের নীচে।
CG/BD/SB
(Visitor Counter : 130
সংস্কৃতিমন্ত্রক
কলকাতার বিজ্ঞান নগরীতে টাইম মেশিনের সূচনা
কলকাতা, ১৯ ডিসেম্বর, ২০১৯
পর্যটকদের কাছে বিজ্ঞান নগরীকে  আরও আকর্ষণীয় করে তুলতে দুটি টাইম মেশিনের সূচনা করা হল। আমেরিকার ড্রোন প্রিসিয়েশন সিস্টেম-এর অত্যাধুনিক প্রযুক্তিকে কাজে লাগিয়ে তৈরি করা হয়েছে এই টাইম মেশিন দুটি। এখানে ৬৫ ইঞ্চির এলইডি মনিটরে ত্রিমাত্রিক ছবি দেখানো হবে। ২ কোটি ৯০ লক্ষ টাকা করে খরচ হয়েছে এক একটি টাইম মেশিন বসাতে। কেন্দ্রীয় সংস্কৃতি দপ্তর মেশিন দুটি বসাতে আংশিক আর্থিক খরচ দিয়েছে।
টাইম মেশিন দুটির উদ্বোধনী অনুষ্ঠানে উপস্হিত ছিলেন বিশিষ্ট চলচ্চিত্র পরিচালক সন্দীপ রায়, অভিনেতা ধৃতিমান চট্টোপাধ্যায় সহ ‘প্রফেসার শঙ্কু ও এল ডোরাডো’ চলচ্চিত্রের অন্যান্য সদস্যরা। অনুষ্ঠানে সায়েন্স সিটির অধিকর্তা শুভব্রত চৌধুরী বলেন, বিজ্ঞান নগরীতে টাইম মেশিনের জনপ্রিয়তার কথা মাথায় রেখেই অত্যাধুনিক প্রযুক্তির নতুন টাইম মেশিন দুটি বসানো হয়েছে।
নতুন দুটি টাইম মেশিনে চীনের প্রাচীর থেকে রোমান রেস-এর মতো ১০ মিনিটের বিভিন্ন স্বল্প দৈর্ঘ্যের ছবি দেখানো হবে। এক এক বারে ৩০ জন করে দর্শক এই দুটি টাইম মেশিনে বসে ছবি দেখতে পারবেন। প্রতিদিন সকাল ১০টা থেকে এই শো শুরু হবে। শেষ শো শুরু হবে সন্ধ্যো সাড়ে ৭টায়। টিকিটের মূল্য ধার্য করা হয়েছে ২০ টাকা।
CG/SS /NS
(Visitor Counter : 16
প্রতিরক্ষামন্ত্রক
প্রতিরক্ষা দপ্তরে ফার্মা ডি ডিগ্রিধারীদের নিয়োগ
নয়াদিল্লি, ২৪ জুলাই, ২০১৯
সেনা হাসপাতাল এবং প্রতিরক্ষা গবেষণা উন্নয়ন সংস্থায় এই মুহূর্তে ফার্মাসিতে ডক্টরেট করা  ডিগ্রিধারীদের অন্তর্ভুক্ত করার কোন প্রস্তাব নেই।
পুণের সেনাবাহিনীর মেডিকেল কলেজে ফার্মা ডি ডিগ্রিধারীদের জন্য একটি অধ্যাপকের পদ, একটি অ্যাসোসিয়েট অধ্যাপকের পদ ও ছ’টি সহকারী অধ্যাপকের পদ তৈরি করা হয়েছে।
লোকসভায় প্রতিরক্ষা দপ্তরের প্রতিমন্ত্রী শ্রী শ্রীপাদ নায়েক এক লিখিত জবাবে এই তথ্য দেন।
CG/CB/DM
(Visitor Counter : 64
প্রধানমন্ত্রীরদপ্তর
প্রধানমন্ত্রী গম সরবরাহ, মজুত ও রপ্তানী সংক্রান্ত বিষয়ে একটি পর্যালোচনা বৈঠকে পৌরোহিত্য করেছেন
নয়াদিল্লী, ৫ মে, ২০২২
প্রধানমন্ত্রী শ্রী নরেন্দ্র মোদী গম সরবরাহ, মজুত ও রপ্তানী সংক্রান্ত বিভিন্ন বিষয় নিয়ে একটি পর্যালোচনা বৈঠকে পৌরোহিত্য করেছেন।
প্রধানমন্ত্রীর কাছে সংশ্লিষ্ট বিষয়ে বিস্তারিত তথ্য তুলে ধরা হয়। মার্চ, এপ্রিল মাসে তাপমাত্রা বেড়ে যাওয়ায় কৃষিকাজে কি প্রভাব পড়েছে সে বিষয়ে প্রধানমন্ত্রীকে বিস্তারিতভাবে জানানো হয়েছে। বৈঠকে গম সংগ্রহ এবং রপ্তানীর বিষয়টি পর্যালোচনা করা হয়।
ভারতের কৃষি পণ্যের চাহিদা ক্রমশ বাড়ছে। এই প্রেক্ষিতে সব ধরণের নিয়ম মেনে ফসলের গুণমান বজায় রাখতে প্রধানমন্ত্রী প্রয়োজনীয় পদক্ষেপ গ্রহণের নির্দেশ দিয়েছেন। এর মধ্য দিয়ে খাদ্যশস্য সহ অন্যান্য কৃষি পণ্যের নিশ্চিত উৎস হিসেবে ভারত নিজেকে প্রতিষ্ঠিত করতে পারবে। শ্রী মোদী কৃষকদের সর্বোচ্চ সহযোগিতা নিশ্চিত করতে বৈঠকে উপস্থিত আধিকারিকদের নির্দেশ দিয়েছেন। প্রধানমন্ত্রীকে কৃষকদের পক্ষে সুবিধাজনক বর্তমান বাজার দরের সম্পর্কে জানানো হয়।
বৈঠকে প্রধানমন্ত্রীর প্রধান সচিব ও উপদেষ্টা মন্ডলীর সদস্যরা ছাড়াও ক্যাবিনেট সচিব, খাদ্য ও গণবন্টন দপ্তর এবং কৃষি মন্ত্রকের সচিবরা উপস্থিত ছিলেন।
CG/CB/NS
(
উপ-রাষ্ট্রপতিরসচিবালয়
কেন্দ্রীয় শিক্ষামন্ত্রী উপরাষ্ট্রপতির সঙ্গে দেখা করে নতুন শিক্ষানীতি ২০২০ হাতে তুলে দিয়েছেন
নয়া দিল্লী, ৩০ জুলাই, ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল 'নিশাঙ্ক' আজ উপরাষ্ট্রপতি নিবাসে উপরাষ্ট্রপতি শ্রী এম ভেঙ্কাইয়া নায়ডুর সঙ্গে দেখা করে গতকাল সরকার ঘোষিত নতুন শিক্ষানীতি-২০২০ সম্পর্কে অবহিত করেছেন। মন্ত্রী নীতির একটি প্রতিলিপিও তাঁর হাতে তুলে দেন। সঙ্গে এনইপি-২০২০-র বৈশিষ্ট্য সম্বলিত একটি নথিও তুলে দেন উপরাষ্ট্রপতির হাতে।
উপরাষ্ট্রপতি এই দূরদৃষ্টিসম্পন্ন নীতি সম্পর্কে সন্তোষ প্রকাশ করেন। তিনি এই নীতিকে আমাদের সকল শিশু ও যুবাদের গুণমান সম্পন্ন শিক্ষাদানের লক্ষ্যে একটি গুরুত্বপূর্ণ পদক্ষেপ বলে আখ্যা দেন।
ভারতকে প্রাণবন্ত জ্ঞানসমৃদ্ধ সমাজে পরিণত করার লক্ষ্যে রূপায়িত অনন্য,শিক্ষার্থীকেন্দ্রিক নমনীয় পদ্ধতিকে স্বাগত জানিয়ে শ্রী নায়ডু বলেন এতে শিকড় এবং ভারতের গর্বের সঙ্গে সারা বিশ্বের যা কিছু ভাল জ্ঞান ও পদ্ধতি আত্মস্থ করার মধ্যে উপযুক্ত ভারসাম্য রাখা হয়েছে।
এই নীতিতে প্রাথমিকভাবে মাতৃভাষার উপর গুরুত্ব দেওয়ায় তিনি সন্তোষ প্রকাশ করেছেন।
তাঁর কথায় "বৈচিত্র্য এবং স্থানীয় প্রেক্ষাপটের প্রতি শ্রদ্ধা প্রদর্শনের পাশাপাশি ভারতের ঐতিহ্যশালী ভাষাগুলির গুরুত্বের স্বীকৃতি নিঃসন্দেহে শিক্ষার্থীদের বিশ্বদর্শন করাবে।"
রাষ্ট্রপতি আরও বলেন, এনইপি-২০২০তে নৈতিকতা এবং মানবিক ও সাংবিধানিক মূল্যবোধে যে জোর দেওয়া হয়েছে তাতে গণতান্ত্রিক শিকড় শক্ত করার জন্য প্রয়োজনীয় আলোকপ্রাপ্ত নাগরিকত্ব গড়ে তোলার পক্ষে সুদূরপ্রসারী ফল দেবে।
এনইপি ২০২০কে সত্যি করে আন্তরজাতিক ও প্রয়োজনীয়ভাবে ভারতীয় আখ্যা দিয়ে শ্রী নায়ডু বলেন, এতে প্রমাণ হয় সারা বিশ্বের মহৎ ভাবনা আত্মস্থ করার জন্য ভারতের চিরকালীন আকাঙখা।
উপরাষ্ট্রপতি সন্তোষ প্রকাশ করেছেন যে কোভাষা চাপিয়ে দেওয়া হবে না বা কোন ভাষার বিরোধিতা করা হবে না এটাই ছিল তাঁর বিশ্বাস, সেটা প্রতিফলিত হয়েছে এই নতুন নীতিতে।
(CB/AP
অর্থমন্ত্রক
ভারতীয় রেলের জন্য সর্বোচ্চ ১,১০,০৫৫ কোটি টাকা ব্যয় করা হবে, যার মধ্যে মূলধনী ব্যয় ১,০৭,১০০ কোটি টাকা
নয়াদিল্লী, ১ ফেব্রুয়ারি, ২০২১
ভারতীয় রেলের জন্য সর্বোচ্চ ১,১০,০৫৫ কোটি টাকা বরাদ্দ করা হয়েছে, যার মধ্যে মূলধনী ব্যয় ১,০৭,১০০ কোটি টাকা। কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২১-২২ অর্থবর্ষের সাধারণ বাজেট পেশ করার সময় একথা ঘোষণা করেছেন। তিনি জানান, ভারতীয় রেল ২০৩০ সালের মধ্যে একটি জাতীয় রেল পরিকল্পনা তৈরি করবে। মূলত ২০৩০ সালের মধ্যে রেল ব্যবস্থাপনাকে ‘ভবিষ্যতের জন্য প্রস্তুত’ করে তুলতে এই পরিকল্পনা করা হয়েছে।
শ্রীমতি সীতারমন জানান, ‘মেক ইন ইন্ডিয়া’ র কর্মসূচির মূল বিষয়কে তুলে ধরতে দেশের শিল্প সংস্থাগুলির পণ্য পরিবহণ খরচ কমানোর উদ্যোগ নেওয়া হয়েছে। কেন্দ্রীয় অর্থমন্ত্রী ঘোষণা করেন যে ২০২২ সালের জুনের মধ্যে ওয়েস্টার্ন ডেডিকেটেড ফ্রেইড করিডর  এবং ইস্টার্ন ডেডিকেটেড ফ্রেইড করিডর চালু করা হবে বলে আশা করা হচ্ছে।
এর পাশাপাশি কেন্দ্রীয় অর্থমন্ত্রী বেশ কয়েকটি উদ্যোগের বিষয়ে প্রস্তাব পেশ করেন-
১) ২০২১-২২ অর্থবর্ষের মধ্যে সরকারি বেসরকারী অংশীদারিত্বের মাধ্যমে ইস্টার্ন ডেডিকেটেড ফ্রেইড করিডরে ২৬৩.৭ কিলোমিটার দীর্ঘ শোননগর-গোমোহ শাখার রেলপথ নির্মাণের উদ্যোগ নেওয়া হয়েছে।
২) ভবিষ্যতে ডেডিকেটেড ফ্রেইড করিডর প্রকল্পগুলির মধ্যে যেমন পূর্ব উপকূল করিডরের খড়গপুর থেকে বিজয়ওয়ারা, পূর্ব-পশ্চিম করিডরের ভুবনেশ্বর থেকে খড়গপুর হয়ে ডানকুনি এবং উত্তর-দক্ষিণ করিডরে ইতারসি থেকে বিজয়ওয়ারা পর্যন্ত ফ্রেইড করিডর গড়ে তোলার উদ্যোগ নেওয়া হয়েছে। এই ফ্রেইড করিডরগুলি প্রথম পর্যায়ে প্রকল্প প্রতিবেদন জমা পরেছে।
৩) ২০২৩ সালের ডিসেম্বরের মধ্যে ব্রডগেজ রুটে ১০০ শতাংশ বৈদ্যুতিকরণের কাজ শেষ করা হবে।
কেন্দ্রীয় অর্থমন্ত্রী শ্রীমতি নির্মলা সীতারমন যাত্রী সুবিধার্থে এবং সুরক্ষার জন্য বেশ কয়েকটি পদক্ষেপ গ্রহণের প্রস্তাব দিয়েছেন-
· যাত্রীদের আরও উন্নত ভ্রমণ অভিজ্ঞতা প্রদানের জন্য পর্যটন রুটে নান্দনিকভাবে ডিজাইন করা ভিস্তা ডোম এলএইচবি কোচের কথা তুলে ধরেন।
· দেশীয় উন্নত প্রযুক্তির ট্রেন সুরক্ষা ব্যবস্থাপনার মাধ্যমে ভারতীয় রেলে মানব ভুলের কারণে ট্রেন সংঘর্ষ বা দুর্ঘটনা এড়াতে পদক্ষেপ গ্রহণ করা হয়েছে।
অসামরিকবিমানপরিবহণমন্ত্রক
শ্রী হরদীপ সিং পুরী কোভিড-১৯ সংকটের সময়ে বিমান চালক এবং সংশ্লিষ্ট অংশীদারদের প্রয়াস প্রশংসনীয় বলে জানিয়েছেন
নতুন দিল্লি, ২৪ এপ্রিল, ২০২০
অসামরিক বিমান চলাচল মন্ত্রকের স্বাধীন দায়িত্বপ্রাপ্ত কেন্দ্রীয় প্রতিমন্ত্রী শ্রী হরিদীপ সিংহ পুরী জানিয়েছেন, কোভিড -১৯ সংকটের মধ্যে লাইফলাইন উড়ানের আওতায় সারা দেশে নাগরিকদের জীবন রক্ষাকারী মেডিকেল সামগ্রী ও প্রয়োজনীয় পণ্য সরবরাহের মাধ্যমে বিমানচালক এবং সংশ্লিষ্ট অংশীদারদের প্রয়াস প্রশংসনীয়। একটি ট্যুইট বার্তায় মন্ত্রী জানিয়েছেন যে,লাইফলাইন উড়ানের আওতায় আজ অবধি ৩,৪৩,৬৩৫ পথ অতিক্রম করেছে বিমানগুলি। লাইফলাইন উড়ানের আওতায় এয়ার ইন্ডিয়া, অ্যালায়েন্স এয়ার, ভারতীয় বায়ুসেনার বিশেষ বিমান এবং বেসরকারী পণ্যবাহীর ৩৪৭টি বিমান চলাচল করেছে। এর মধ্যে ২০৬টি এয়ার ইন্ডিয়া এবং অ্যালায়েন্স এয়ার বিমান ছিল। এখনও পর্যন্ত বিমানে ৫৯১.৬৬ টন মালা পরিবহন করা হয়েছে।
তিনি জানিয়েছেন, ভিস্তারা ১৯-২৩ এপ্রিলের মধ্যে ৮,৯৮৯ কিলোমিটার পথ অতিক্রম করে করে পণ্যবাহী বিমানে প্রায় ২০ টন মাল বহন করেছে। স্পাইসজেট ২২শে মার্চ থেকে ২৩ এপ্রিল পর্যন্ত ৫২২টি পণ্যসম্ভার বিমান চালনা করে ৭,৯৪৮৪৬6 কিমি পথ অতিক্রম করেছে এবং ৩৯৯৩ টন মাল বহন করেছে । এছাড়াও ব্লু ডার্ট ১৮৪টি পণ্যবাহী বিমান পরিচালনা করেছে।
আন্তর্জাতিক রুটে, ২৩শে এপ্রিল এয়ার ইন্ডিয়া হংকং ও গুয়াংজু থেকে ৬১ টন মেডিকেল পণ্যসম্ভার নিয়ে এসেছে। ব্লু ডার্ট ১৪ এপ্রিল থেকে ২০ এপ্রিলের মধ্যে গুয়াংজু থেকে প্রায় ৮৬ টন চিকিৎসা সামগ্রী নিয়ে এসেছে।
CG/SS
(
সংখ্যালঘুবিষয়কমন্ত্রক
২০২১-এর হজ যাত্রার জন্য মুক্তার আব্বাস নাকভির নীতি নির্দেশিকা ঘোষণা
নতুনদিল্লি, ০৭ নভেম্বর, ২০২০
কেন্দ্রীয় সংখ্যালঘু উন্নয়ন দপ্তরের মন্ত্র শ্রী মুক্তার আব্বাস নাকভি ২০২১ সালের হজ যাত্রার জন্য অনলাইনের মাধ্যমে আবেদনপত্র গ্রহণ আজ থেকে শুরু হয়েছে বলে জানিয়েছেন। মুম্বাইয়ের হজ হাউজে আয়োজিত এক অনুষ্ঠানে মন্ত্রী জানিয়েছেন, করোনা মহামারীর কারণে এবার পদ্ধতিতে বেশ কিছু পরিবর্তন আনা হয়েছে। মন্ত্রী ২০২১-এর হজ যাত্রার জন্য হিন্দি, ইংরেজি ও উর্দু ভাষায় নীতি নির্দেশিকা প্রকাশ করেছেন।
শ্রী নাকভি জানিয়েছেন, করোনা মহামারীর কারণে ২০২১ সালের হজ যাত্রায় জাতীয় ও আন্তর্জিতিক নিয়মাবলী কঠোরভাবে মেনে চলতে হবে। আবেদনপত্র জমা দেওয়ার শেষ তারিখ ১০ই ডিসেম্বর। অনলাইন ছাড়াও অফলাইনে এবং হজ মোবাইল অ্যাপেও এই দরখাস্ত জমা দেওয়া যাবে।
শ্রী নাকভি জানিয়েছেন, ২০২১-এর জুন, জুলাই মাসে হজ যাত্রার প্রক্রিয়া চলবে এবং সৌদিআরব ও ভারত সরকারের করোনা মহামারীর কারণে গৃহীত সব নীতি নির্দেশিকা মেনে চলতে হবে। সৌদিআরব সরকার করোনা পরিস্থিতির কারণে হজ যাত্রার ক্ষেত্রে বেশ কিছু নিয়মের পরিবর্তন করেছে। এর মধ্যে হজ যাত্রীদের থাকার ব্যবস্থা, তারা কতদিন থাকবেন এবং স্বাস্থ্য ও অন্যান্য পরিকাঠামোর বিষয়গুলিও রয়েছে। হজ যাত্রীদের যাত্রা শুরুর ৭২ ঘন্টা আগে করোনা পরীক্ষা করাতে হবে। সৌদি আরবে যাওয়ার আগে প্রত্যেক হজ যাত্রীকে পিসিআর-এর মাধ্যমে নমুনা পরীক্ষা করিয়ে সেই রিপোর্ট জমা দিতে হবে। শ্রী নাকভি আরও জানিয়েছেন, এয়ার ইন্ডিয়া এবং অন্যান্য সংস্থাগুলি থেকে তথ্য সংগ্রহের পর ২০২১ সালে ১০টি জায়গা থেকে হজ যাত্রীরা সৌদিআরব যেতে পারবেন। এর আগে ২১টি জায়গা থেকে হজ যাত্রা শুরু করা যেতো।
মন্ত্রী জানিয়েছেন, গুজরাটের সমস্ত বাসিন্দা আমেদাবাদ থেকে, কর্ণাটকের বাসিন্দারা ব্যাঙ্গালুরু থেকে, কেরালা, লাক্ষ্মাদ্বীপ, পুদুচেরি, তামিলনাড়ু, আন্দামান ও নিকোবর দ্বীপপুঞ্জের বাসিন্দারা কোচিন থেকে, দিল্লি, পাঞ্জাব, হরিয়ানা, হিমাচল প্রদেশ, চণ্ডিগড়, উত্তরাখণ্ড, রাজস্থান, উত্তর প্রদেশের পশ্চিমাঞ্চলের জেলাগুলির বাসিন্দারা দিল্লি থেকে, আসাম, মেঘালয়, মণিপুর, অরুণাচল প্রদেশ, সিকিম ও নাগাল্যান্ডের বাসিন্দারা গুয়াহাটি থেকে, পশ্চিমবঙ্গ, ওড়িশা, ত্রিপুরা, ঝাড়খণ্ড ও বিহারের বাসিন্দারা কলকাতা থেকে, পশ্চিম উত্তর প্রদেশ ছাড়া উত্তর প্রদেশের বাকি অংশের বাসিন্দারা লক্ষ্ণৌ থেকে, দমন ও দিউ, দাদরা ও নগর হাভেলি, মহারাষ্ট্র, গোয়া, মধ্যপ্রদেশ ও ছত্তিশগড়ের বাসিন্দারা মুম্বাই থেকে এবং জম্মু-কাশ্মীর ও লাদাখের বাসিন্দারা শ্রীনগর থেকে যাত্রা করতে পারবেন।
কোনো মহিলা যদি “মেহরাম”  ছাড়া হজে যেতে চান, তাহলে ২০২১ সালেও তিনি হজ যাত্রা করতে পারবেন। এক্ষেত্রে এই সব মহিলা হজ যাত্রীদের লটারি ব্যবস্থার বাইরে রাখা হয়েছে।
মুম্বাইয়ে সৌদিআরবের উপরাষ্ট্রদূত মহম্মদ আব্দুল করিম আল-এনাজি সহ সংখ্যালঘু উন্নয়ন দপ্তর, ভারতের হজ কমিটির সদস্যরা এই অনুষ্ঠানে উপস্থিত ছিলেন। ইউনিয়ন সিভিল সার্ভিসের যাঁরা প্রিলিম পরীক্ষায় পাশ করেছেন এরকম হজ হাউজ প্রশিক্ষণ কেন্দ্রের ৩০ জন পরীক্ষার্থীকে মন্ত্রী সম্বর্ধনা জানিয়েছেন।
হজ যাত্রার নীতি নির্দেশিকা দেখার জন্য নীচের লিঙ্কে ক্লিক করুনঃ-
উত্তর-পূর্বাঞ্চলেরউন্নয়নসংক্রান্তমন্ত্রক
ই-গভর্নেন্সের ওপর ২২তম জাতীয় সম্মেলন শিলং-এ আগামী ৮ ও ৯ অগাস্ট অনুষ্ঠিত হবে
নয়াদিল্লি, ৬ অগাস্ট, ২০১৯
মেঘালয়ের শিলং-এ আগামী ৮ ও ৯ই অগাস্ট ই-গভর্নেন্সের ওপর ২২তম জাতীয় সম্মেলন অনুষ্ঠিত হবে। কেন্দ্রের প্রশাসনিক সংস্কার ও জন-অভিযোগ দপ্তর, বৈদ্যুতিন ও তথ্যপ্রযুক্তি মন্ত্রকের সহায়তায় এই সম্মেলনের আয়োজন করছে।
উত্তর-পূর্বাঞ্চলীয় উন্নয়ন মন্ত্রকের স্বাধীন দায়িত্বপ্রাপ্ত ও প্রধানমন্ত্রীর দপ্তর, কর্মী, জন-অভিযোগ এবং পেনশন, আনবিক শক্তি ও মহাকশ দপ্তরের দায়িত্বপ্রাপ্ত প্রতিমন্ত্রী ডঃ জিতেন্দ্র সিং এই অনুষ্ঠানের সভাপতিত্ব করবেন। মেঘালয়ের মুখ্যমন্ত্রী শ্রী কনরাড কোঙ্গল সাংমা অনুষ্ঠানে প্রধান অতিথি হিসেবে উপস্থিত থাকবেন। এবারের সম্মেলনের থিম হল ‘ডিজিটাল ভারত : সাফল্যের মাধ্যমে শ্রেষ্ঠত্ব অর্জন’।
নতুন সরকারের ১০০ দিনের কর্মসূচির আওতায় প্রশাসনিক সংস্কার ও জন-অভিযোগ দপ্তরের উদ্যোগে এই সম্মেলনের আয়োজন করা হয়েছে। উত্তর-পূর্বাঞ্চলীয় অঞ্চলে এ ধরনের সম্মেলন এই প্রথম। সম্মেলনে স্থিতিশীল ই-গভর্নেন্স উদ্যোগের বিষয়ে আলোচনার পাশাপাশি বিভিন্ন ক্ষেত্রে ডিজিটাল পরিষেবা এবং নানা সমস্যার সমাধানে অভিজ্ঞতা আদান-প্রদান সহ বিভিন্ন উদ্যোগের বাস্তবায়ন প্রক্রিয়া নিয়ে আলোচনা করা হবে।
২৮টি রাজ্য এবং আটটি কেন্দ্রশাসিত অঞ্চলের প্রতিনিধিরা সহ মোট ৫০০ জন এই সম্মেলনে অংশগ্রহণ করবেন। সম্মেলনে ই-গভর্নেন্স সংক্রান্ত একটি প্রদর্শনীর আয়োজন করা হয়েছে। মেঘালয়ের তথ্যপ্রযুক্তি ও যোগাযোগ এবং নগরোন্নয়ন দপ্তরের মন্ত্রী শ্রী হ্যামলেটসন ডলিন সম্মেলনের উদ্বোধন করবেন। প্রশাসনিক সংস্কার ও জন-অভিযোগ দপ্তরের সচিব শ্রী কে ভি ইয়াপেন এবং বৈদ্যুতিন ও তথ্যপ্রযুক্তি মন্ত্রকের সচিব শ্রী অজয় প্রকাশ সাহনি এই সম্মেলনে উপস্থিত থাকবেন।
CG/CB/DM
(Visitor Counter : 79
পর্যটনমন্ত্রক
বৌদ্ধ পর্যটনের সম্ভাবনাকে তুলে ধরতে পর্যটন মন্ত্রী বুদ্ধগয়ায় সম্মেলনের আয়োজন করেন
পরিকাঠামোগত উন্নয়নের জন্য উন্নত যোগাযোগ ব্যবস্থা, আধুনিক প্রজন্মের মধ্যে বৌদ্ধ গন্তব্যস্থল গুলি সম্পর্কে প্রচার এবং বিশেষ বৌদ্ধ সার্কিট ট্রেন ছিল আলোচনার প্রধান বিষয়বস্তু
নতুন দিল্লি, ০৬ অক্টোবর, ২০২১
সম্মেলনের প্রধান বিষয়বস্তু-বৌদ্ধ সার্কিট ট্রেনে পরিবারসহ ভ্রমণ ও সম্মেলন, ৪ থেকে ৮ অক্টোবর পর্যন্ত নির্ধারিতসম্মেলনে সড়ক-রেল এবং আকাশপথে যোগাযোগ ব্যবস্থার উন্নতি করতে বিশেষ গুরুত্ব আরোপভারতীয় রেলের ক্যাটারিং এন্ড ট্যুরিজম কর্পোরেশন বৌদ্ধ স্পেশাল ট্রেন এবং তাদের প্রদত্ত সুবিধাগুলি বিষয়ে একটি বিস্তারিত উপস্থাপনা দিয়েছে, যার মধ্যে রয়েছে ছোট গ্রন্থাগার
বৌদ্ধ পর্যটনকে উৎসাহিত করতে কেন্দ্রীয় পর্যটন মন্ত্রকের পক্ষ থেকে ৫ অক্টোবর বুদ্ধগয়াতে একটি সম্মেলনের আয়োজন করা হয়েছিল। ওই সম্মেলনে পর্যটন মন্ত্রকের মহানির্দেশক শ্রী জি কমলা বর্ধন রাও, বিহার সরকারের পর্যটন বিভাগের অধিকর্তা এবং গয়া জেলার জেলাশাসক সহ পর্যটন মন্ত্রকের অন্যান্য আধিকারিকরা উপস্থিত ছিলেন।
এই সম্মেলনের প্রধান উদ্দেশ্য ছিল ভারত সরকার কর্তৃক বৌদ্ধ সার্কিটে পর্যটন ব্যবস্থার উন্নয়ন এবং অগ্রগতি নিয়ে আলোচনা করা। এই সম্মেলনের অংশ হিসেবে মন্ত্রকের পক্ষ থেকে একটি বৌদ্ধ সার্কিট ট্রেন পরিবারসহ ভ্রমণের ব্যবস্থা করা হয়। যা ৮ অক্টোবর পর্যন্ত নির্ধারিত রয়েছে। গত ৪ অক্টোবর দিল্লির রেলওয়ে স্টেশন থেকে এই বৌদ্ধ সার্কিট ট্রেন যাত্রা শুরু করেছিল। পতাকা নিয়ে এই ট্রেনের যাত্রা শুরু করেছিলেন কেন্দ্রীয় পর্যটন প্রতিমন্ত্রী শ্রী অজয় ভাট।
বুদ্ধগয়ায় আয়োজিত ওই সম্মেলনে ইন্ডিয়ান অ্যাসোসিয়েশন অফ ট্যুর অপারেটর, অ্যাসোসিয়েশন অফ দমেস্টিক টুর অপারেটর এবং বুদ্ধিস্ট ট্যুর অপারেটর-এর প্রতিনিধিরা উপস্থিত ছিলেন। সম্মেলনে পরিকাঠামোগত উন্নয়নের জন্য রেল, সড়ক এবং আকাশ পথে যোগাযোগ ব্যবস্থার উন্নতির কথা তুলে ধরা হয়। গয়া সারা বছর ধরে পর্যটন কেন্দ্র হিসেবে গড়ে উঠেছে। আধুনিক প্রজন্ম বিশেষ করে তরুণ প্রজন্মের কাছে বুদ্ধগয়াকে কিভাবে আকর্ষণীয় করে তোলা যায় তা নিয়ে আলোচনা করা হয়। বিহার পর্যটন বিভাগের পক্ষ থেকে একটি বিশেষ উপস্থাপনা করা হয়। এর পাশাপাশি ভারতীয় রেলের ক্যাটারিং এন্ড ট্যুরিজম কর্পোরেশন বৌদ্ধ স্পেশাল ট্রেন ও তার ছোট গ্রন্থাগার সম্পর্কে আলোকপাত করে। এই ট্রেন দিল্লি থেকে তার যাত্রা শুরু করে গুরুত্বপূর্ণ বৌদ্ধ পর্যটন কেন্দ্রগুলো পরিদর্শন করে বারানসী হয়ে দিল্লি ফিরে যাবে।
বিহার এবং উত্তরপ্রদেশের সরকারের সহযোগিতায় পর্যটন মন্ত্রক ওই দুই রাজ্যে বৌদ্ধ গন্তব্যস্থল গুলি পরিদর্শনের জন্য বৌদ্ধ সার্কিট তৈরি করছে। এই সার্কিটের প্রধান বিষয় হচ্ছে যোগাযোগ ব্যবস্থার উন্নয়ন সহ পরিকাঠামো, সাংস্কৃতিক গবেষণা, জনসচেতনতা গড়ে তোলা সহ বিভিন্ন ক্ষেত্রে গুরুত্ব আরোপ করা। এর পাশাপাশি, কুশিনগর ও শ্রাবস্তিতে বিমানবন্দর দুটির উন্নয়ন ও দেশের অন্যান্য স্থানের সাথে আকাশপথে যোগাযোগ রক্ষা, গয়া রেল স্টেশনের পরিকাঠামোগত উন্নয়ন এবং বুদ্ধগয়ার সঙ্গে রাজ্য ও জাতীয় সড়কের সংযোগ স্থাপন সম্পর্কে আলোকপাত করা হয়।
স্বদেশ দর্শন কর্মসূচির মাধ্যমে বৌদ্ধ দর্শন স্থানগুলির উন্নতি সাধন সম্পর্কেও সম্মেলনে আলোচনা করা হয়।
CG/ SB
(Visitor Counter : 180
অর্থমন্ত্রক
কেন্দ্রীয় প্রত্যক্ষ কর পর্ষদ সংবাদমাধ্যমে প্রকাশিত একটি খবর অস্বীকার করেছে
নয়াদিল্লি, ২২ মার্চ, ২০১৯
কর্ণাটক এবং গোয়ার আয়কর তদন্ত নির্দেশালয় শ্রী ডি কে শিবকুমারের একটি অভিযোগ ১৯৬১ সালের আয়কর আইনের ১৩২ নং ধারায় তদন্ত করেছে। তদন্তে শ্রী ডি কে শিবকুমার এবং তাঁর প্রতিষ্ঠানের বিরুদ্ধে বেশ কিছু অসঙ্গতি দেখা গিয়েছে।
তদন্তের সময় কিছু খোলা পাতা পাওয়া গেছে যেগুলি কর্ণাটক বিধানসভার ২০০৯ সালের বিধায়কদের ডায়রি থেকে নেওয়া। সেখানে কয়েকজনের নামের পাশে কিছু সংখ্যার উল্লেখ আছে। এই নথিগুলির আসল কাগজ কখনই দেওয়া হয়নি।
২০১৭ সালের ১৯শে অক্টোবর, ১৯৬১ সালের আয়কর আইনের ১৩১ নং ধারা অনুযায়ী, শ্রী ডি কে শিবকুমার যে বক্তব্য রেখেছিলেন, তার সঙ্গে অসঙ্গতি দেখা যাচ্ছে।
তিনি বলেছিলেন, শ্রী বি এস ইয়েদুরিয়াপ্পার লেখা ডায়রির একটি কপি থেকে দেখা যাচ্ছে যে শ্রী ইয়েদুরিয়াপ্পা বিধায়কদের টাকা দিয়েছিলেন যখন তিনি ক্ষমতায় ছিলেন। শ্রী শিবকুমারকে খোলা পাতা সম্বন্ধে জিজ্ঞাসা করা হলে তিনি জানান, একজন রাজনীতিবিদ হিসেবে তিনি তথ্যসূত্র জানাবেন না। তিনি এও জানান, রাজনৈতিক তথ্য সম্বলিত ঐ কাগজগুলি সাধারণ মানুষের কাছ থেকে তিনি পেয়েছেন। তবে, অর্থ লেনদেন কোন সময়ে হয়েছে সে বিষয়ে তাঁর কোন ধারণা নেই। তাঁকে যখন জিজ্ঞাসা করা হয়, এই বিষয়টি তিনি এসইবি অথবা কর্ণাটকের লোকায়ুক্তর কাছে পেশ করেননি কেন, তিনি জানান, এই কাগজগুলি আসল কিনা, তা তিনি জানতেন না। তিনি আরও বলেন, বি এস ইয়েদুরিয়াপ্পার বিভিন্ন লেখা মিলিয়ে তাঁর মনে হয়েছে হাতের লেখাটি শ্রী ইয়েদুরিয়াপ্পারই।
বাজেয়াপ্ত করা কাগজগুলির বিষয়ে ২০১৭ সালের ১৯শে অক্টোবর, ১৯৬১ সালের আয়কর আইনের ১৩১ নং ধারা অনুযায়ী শ্রী বি এস ইয়েদুরিয়াপ্পা যে বক্তব্য রেখেছিলেন, তার সঙ্গে শ্রী ডি কে শিবকুমার বক্তব্যের অসঙ্গতি দেখা যাচ্ছে।
শ্রী ইয়েদুরিয়াপ্পা জানিয়েছেন, ডায়রি লেখার অভ্যাস তাঁর কখনই নেই। এই হাতের লেখাটি তাঁর নয়। খোলা পাতাগুলি সম্পর্কে তাঁর কোন ধারণাও নেই। তিনি আরও জানান, তাঁর রাজনৈতিক জীবনকে কালিমালিপ্ত করার উদ্দেশ্যে এই মিথ্যা অভিযোগ করা হচ্ছে। তিনি তাঁর বক্তব্যের সমর্থনে তাঁর হাতের লেখার একটি কপিও জমা দেন।
এর প্রেক্ষিতে, সেন্ট্রাল ফরেন্সিক সায়েন্স ল্যাবরেটরির  ডিরেক্টর, ভারত সরকারের স্বরাষ্ট্র মন্ত্রকের অন্তর্গত। হায়দরাবাদের ফরেন্সিক সায়েন্স সার্ভিসের নির্দেশালয় থেকে ১৮ই এপ্রিল, ২০১৮-তে তদন্ত করা হয়। সিএফএসএল থেকে ২৪শে এপ্রিল, ২০১৮-য় জানানো হয়, হাতের লেখা এবং সইগুলি আসল। শ্রী ডি কে শিবকুমার কোন আসল নথি দেননি।
আয়কর দপ্তর আসল কাগজগুলির খোঁজ করেছে কিন্তু সেগুলি পাওয়া যায়নি। এই খোলা পাতাগুলি সন্দেহ সৃষ্টি করেছে এবং যিনি এই কাগজগুলি দিয়েছিলেন, কর ফাঁকির অভিযোগে তাঁকে জেরা করা হয়েছিল।
CG/CB/DM
(Visitor Counter : 170
খাদ্যপ্রক্রিয়াকরণশিল্পমন্ত্রক
পার্বত্য অঞ্চলে এফপিআইএস ও মেগা ফুড পার্ক গড়ে তোলার জন্য বিশেষ ছাড়
নয়াদিল্লী, ১৫ মার্চ, ২০২২
কেন্দ্রীয় খাদ্য প্রক্রিয়াকরণ শিল্প মন্ত্রক ২০১৬-১৭ অর্থবর্ষ থেকে খাদ্য প্রক্রিয়াকরণ শিল্পের উন্নয়নে বিভিন্ন পদক্ষেপ গ্রহণ করেছে। মন্ত্রক প্রধানমন্ত্রী কিষাণ সম্পদ যোজনার আওতায় খাদ্য প্রক্রিয়াকরণ শিল্প গড়ে তুলতে সাহায্য করছে। এই প্রকল্পে সিকিম সহ উত্তর পূর্বাঞ্চলের রাজ্যগুলি, হিমালয় পার্বত্য অঞ্চলে অবস্থিত রাজ্য ও কেন্দ্রশাসিত অঞ্চলগুলিতে সংশ্লিষ্ট প্রকল্পটির মাধ্যমে বিশেষ ছাড়ের বন্দোবস্ত করা হয়েছে। দ্বীপাঞ্চল ও বিভিন্ন রাজ্যের প্রজ্ঞাপিত সুসংহত উপজাতি উন্নয়ন অঞ্চলেও এই ছাড়ের সুযোগ পাওয়া যাবে। এরফলে কোনো প্রকল্পের মূল্যায়ণের সময় এবং তহবিল দেওয়ার ক্ষেত্রে বিশেষ সুবিধাযুক্ত অঞ্চলগুলি অতিরিক্ত সুবিধা পাবে।
এই প্রকল্পের আওতায় :
১. মেগা ফুড পার্ক
সাধারণ অঞ্চলে সর্বোচ্চ ৫০ কোটি টাকা পর্যন্ত কোনো প্রকল্পে ৫০ শতাংশ অনুদান সাহায্য হিসেবে দেওয়া হয়। তবে উত্তর পূর্বাঞ্চল, হিমালয় সন্নিহিত রাজ্য ও কেন্দ্রশাসিত অঞ্চল এবং রাজ্যের প্রজ্ঞাপিত উপজাতি উন্নয়ন অঞ্চলে মোট প্রকল্পের ৭৫ শতাংশ অর্থ অনুদান হিসেবে পাওয়া যাবে।
২. হিমঘর ও অতিরিক্ত পরিকাঠামো নির্মাণ
সর্বোচ্চ ১০ কোটি টাকা পর্যন্ত প্রকল্পগুলির ক্ষেত্রে হিমঘর ও অন্যান্য অত্যাধুনিক সুযোগ-সুবিধা গড়ে তুলতে সাধারণ জায়গায় প্রকল্পের ৩৫ শতাংশ অর্থ অনুদান হিসেবে পাওয়া যাবে। তবে উত্তর পূর্বাঞ্চল, হিমালয় সন্নিহিত রাজ্য ও কেন্দ্রশাসিত অঞ্চল এবং রাজ্যের প্রজ্ঞাপিত উপজাতি উন্নয়ন অঞ্চলে মোট প্রকল্পের ৫০ শতাংশ অর্থ অনুদান হিসেবে পাওয়া যাবে।
প্রকল্পে তেজস্ক্রিয় পদার্থের সাহায্যে খাদ্য সংরক্ষণের ক্ষেত্রে সাধারণ অঞ্চলে ৫০ শতাংশ এবং বিশেষ সুবিধা সম্পন্ন অঞ্চলে ৭৫ শতাংশ অনুদান পাওয়া যাবে।
৩. খাদ্য প্রক্রিয়াকরণ ও খাদ্য সংরক্ষণ ব্যবস্থাপনায় অতিরিক্ত পরিকাঠামো নির্মাণ
সর্বোচ্চ ৫ কোটি টাকা পর্যন্ত প্রকল্পে সাধারণ অঞ্চলে ৩৫ শতাংশ ও বিশেষ সুবিধাযুক্ত অঞ্চলে প্রকল্পের ৫০ শতাংশ অর্থ অনুদান হিসেবে পাওয়া যাবে।
৪. কৃষি প্রক্রিয়াকরণ ক্লাস্টারের জন্য পরিকাঠামো নির্মাণ
সর্বোচ্চ ১০ কোটি টাকা পর্যন্ত প্রকল্পগুলির ক্ষেত্রে সাধারণ অঞ্চলে ৩৫ শতাংশ ও বিশেষ সুবিধাযুক্ত অঞ্চলে ৫০ শতাংশ অর্থ অনুদান হিসেবে দেওয়া হবে।
৫. পশ্চাৎপদ ও উন্নত অঞ্চলের মধ্যে যোগাযোগ গড়ে তোলা
সর্বোচ্চ ৫ কোটি টাকা পর্যন্ত প্রকল্পগুলির ক্ষেত্রে সাধারণ অঞ্চলে ৩৫ শতাংশ এবং বিশেষ সুবিধাযুক্ত অঞ্চলে ৫০ শতাংশ অর্থ অনুদান হিসেবে দেওয়া হবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন খাদ্য প্রক্রিয়াকরণ শিল্প দপ্তরের প্রতিমন্ত্রী শ্রী প্রহ্লাদ সিং প্যাটেল।
CG/CB/NS
(Visitor Counter : 117
বিদ্যুৎমন্ত্রক
কোভিড-১৯ মহামারীর বিরুদ্ধে লড়াইয়ে সামিল হয়েছে ছত্তিশগড় ও মধ্যপ্রদেশের এনটিপিসি-র কেন্দ্রগুলি
নয়াদিল্লী, ৮ মে, ২০২১
কেন্দ্রীয় বিদ্যুৎ মন্ত্রকের রাষ্ট্রায়ত্ত্ব সংস্থা এনটিপিসি লিমিটেড কোভিড-১৯ মহামারীর দ্বিতীয় ঢেউয়ের বিরুদ্ধে লড়াইয়ে সাহায্যের হাত বাড়িয়ে দিয়েছে। এনটিপিসি-র ২ নম্বর পশ্চিমাঞ্চলীয় তাপবিদ্যুৎ কেন্দ্রগুলি সংশ্লিষ্ট জেলা প্রশাসনকে কোভিড মোকাবিলায় সাহায্য করছে।
২০২০ সালে মার্চ মাসে করোনা ভাইরাস মোকাবিলায় দেশজুড়ে লকডাউন জারি হওয়ার পর বিদ্যুৎ ক্ষেত্রে যুক্ত কর্মীরা জাতীয় গ্রিডে বিদ্যুৎ সরবরাহ নিশ্চিত করতে এবং মানুষের বাড়িতে বিদ্যুৎ নিরবচ্ছিন্নভাবে পৌঁছে দিতে সক্রিয় ছিলেন। সেইসময় সব রকমের জরুরি পরিষেবা নিরবচ্ছিন্নভাবে দেওয়া হয়েছে। মাস্তুরি-তে কোভিড কেয়ার কেন্দ্র গড়ে তোলার জন্য এনটিপিসি-র সিপাত কেন্দ্রের উদ্যোগে আর্থিক সহায়তার পাশাপাশি জেলা প্রশাসনকে পিপিই কিট এবং ভেন্টিলেটর দেওয়া হয়। কোবরায় জেলা কোভিড হাসপাতালে এনটিপিসি-র কোবরা কেন্দ্র সিটি স্ক্যান মেশিন দেওয়ার পাশাপাশি নিকটবর্তী গ্রামগুলিতে স্যানিটাইজেশনের কাজ করছে। রায়গড় কালেক্টরকে সার্স কোভ-২এর জন্য ভেন্টিলেটর কিনতে আর্থিক সহায়তা দিয়েছে এনটিপিসি-র লারা কেন্দ্র।
2 নম্বর পশ্চিমাঞ্চলীয় কেন্দ্রের অধীনে মধ্যপ্রদেশের গাদারওয়ারা ও খারগাঁও কেন্দ্র কোভিড-১৯এর বিরুদ্ধে লড়াইয়ে সাহায্যের হাত বাড়িয়ে দিয়েছে। সানাওয়াড়ে সরকারি সিভিল হাসপাতালে ২০টি শয্যায় অক্সিজেনের ব্যবস্থার জন্য খারগাঁও কেন্দ্র সাহায্য করেছে। এছাড়াও এনটিপিসি-র ২ নম্বর পশ্চিমাঞ্চলের অধীনস্থ তাপবিদ্যুৎ কেন্দ্রগুলি মাস্ক, পিপিই কিট, গ্লাভস, হেড কভার, স্যানিটাইজার এবং থার্মোমিটার পাঠিয়েছে।
SC/CB/NS
(Visitor Counter : 188
প্রধানমন্ত্রীরদপ্তর
মার্কিন যুক্তরাষ্ট্রের ২৪৫তম স্বাধীনতা দিবসে সে দেশের জনসাধারণকে প্রধানমন্ত্রীর শুভেচ্ছা
নতুনদিল্লি, ৪ঠা জুলাই, ২০২১
প্রধানমন্ত্রী শ্রী নরেন্দ্র মোদী মার্কিন যুক্তরাষ্ট্রের ২৪৫ তম স্বাধীনতা দিবস উপলক্ষ্যে মার্কিন রাষ্ট্রপতি জো বাইডেন এবং সে দেশের জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “মার্কিন যুক্তরাষ্ট্রের ২৪৫ তম স্বাধীনতা দিবস উপলক্ষ্যে @POTUS @JoeBiden এবং সে দেশের জনসাধারণকে উষ্ণ অভিনন্দন জানাই। প্রাণবন্ত গণতান্ত্রিক দুই দেশ, ভারত ও মার্কিন যুক্তরাষ্ট্রর স্বাধীনতা ও মুক্ত ভাবধারার অভিন্ন মূল্যবোধ রয়েছে। আমাদের কৌশলগত অংশীদারিত্ব আন্তর্জাতিক স্তরে তাৎপর্যপূর্ণ। “
CG/CB
(Visitor Counter : 164